Sa jungla i es bosc animat: Trilogia de Nova York, Paul Auster\nTrilogia de Nova York (The New York Triology)\nTraducción de: Joan Sellent\n“Un paraigua no és simplement una cosa, sinó una cosa que realitza una funció. Dit d’una altra manera: expressa la voluntat del home. Si ens parem a rumiar-ho, tots els objectes són semblants al paraigua en tant que realitzen una funció. Un llapis és per escriure, una sabata és per posar-se-la, un cotxe és per conduir-lo. Però ara jo pregunto: què passa si una cosa deixa de realitzar la seva funció? És encara la mateixa cosa, o a passat a ser-ne una altra? Si el paraigua li estripem la tela, continua sent un paraigua? Obrim les barnilles, ens el posem sobre el cap, caminem sota la pluja i quedem xops. Se’n pot continuar dient un paraigua, d’aquest objecte? En general, la gent bé ho fa. A tot estirar diran que és un paraigua espatllat. Per mi això és un greu error, i la font de tots els nostres problemes. Si ja no pot realitzar la seva funció, el paraigua ha deixat de ser un paraigua. Pot ser que recordi un paraigua, potser que abans hagués estat un paraigua, però ara s’ha convertit en una altra cosa. En canvi la paraula continua sent la mateixa. Per tant, ja no pot expressar la cosa. És imprecisa; és falsa; amaga la cosa que hauria de revelar. I, si no podem ni designar un objecte quotidià i corrent que portem a la mà, com podem pretendre de parlar de les coses que ens incumbeixen de debò? Fins que no puguem començar a incorporar la noció de canvi a les paraules que fem servir, continuarem perduts.”\nEl llenguatge representa la realitat? O millorant la pregunta: pot el llenguatge representar la realitat? No és ja en certa manera una ficció explicar la realitat a través del llenguatge? No és el llenguatge la primera capa de ficció que cobreix la realitat?\nNo ens ha d’estranyar que ja se’ns presenti aquest conflicte original, que neix en el llenguatge, entre la realitat i la ficció. Trilogia de Nova York és, en molts sentits, una turmenta de jocs constant entre realitat i ficció. I parlar d’aquest conflicte original entre lo real i lo no real implica parlar d’aquesta primera separació que es dona amb el naixement del llenguatge. Sigui ficció o sigui real, el llenguatge és la matèria prima de l’escriptor. Com diu Jesús Tuson : “Els materials de la poesia, els que el poeta té al seu abast, no són els colors; són els noms dels colors. Tampoc fa servir el marbre; sinó el nom del marbre i els adjectius del marbre. (...) El poeta estat feliçment condemnat a viure del llenguatge i en el llenguatge: ficció humana d’un món que en estat pur ens és aliè.”\nAixí doncs, com ja s’ha anticipat: Trilogia de Nova York intenta atrapar el lector en la confusió entre lo real i lo no real. Per això hi ha un giny a Cervantes i al seu Don Quixot, llibre que Paul Auster diu llegir un cop a l’any com a mínim. Sobretot en el primer llibre dels tres que conformen l’obra: La ciutat de vidre.\n“─ És molt senzill. Cervantes, com deu recordar, s’escarrassa per a convèncer al lector que ell no l’ha escrit”.\nI Auster com Cervantes, en aquest primer llibre La ciutat de vidre, s’escarrassa per a confondre el lector i per fer-li creure (a través d’un astut joc de narradors) que ell no ha escrit la història. De fet, ell es situa dins la història: és un personatge, com qualsevol altre. Situa el que és real pel lector (l’autor) en el que és ficció (el relat). I és que en els tres relats que conformen Triologia de Nova York hi ha una constant: confondre el lector i jugar, sense parar, amb la realitat i la ficció. La ficció i la realitat s’entremesclen. Es perd de vista el món real i no s’està segur de res. La ficció es filtra amb capes que pretenen semblar reals. Juga amb la falsa versemblança i amb els incomptables canvis de punts de vista i de narrador. No se sap qui diu què. No se sap qui és el detectiu: si el protagonista o el mateix lector, que perdut, busca pistes per seguir el relat. I no és casualitat que Daniel Quinn, protagonista principal d’aquest primer relat dugui les mateixes inicials que Don Quixot. De cap manera.\nPerò aquest confusió entre realitat i ficció, entre qui narra i entre qui és observat, segueix i s’aguditza a Fantasmes, el segon relat del llibre. En aquest, un detectiu rep l’encàrrec de vigilar a una persona. Blue, el que en principi és el detectiu es situa en un apartament just al davant de l’apartament de Black (persona que ha de ser espiada). Per tant només estan separats per un carrer, el carrer Orange. I a demés qui ha encarregat a Blue espiar a Black es diu White. En fi, tot i tothom te noms de color. Al llarg del relat els papers s’intercanvien: el detectiu passa ser l’espiat, i el que havia fet l’encàrrec sembla que no existeix. I com el blau del cel al matí es canvia pel negre de la nit, els narradors en un joc d’enganys i de ficció, s’intercanvien els papers. Portant al lector al límit que separa la ficció de la no-ficció: allà on la realitat i la imaginació, el record i la memòria, semblen perdre les fronteres.\n“Especular, del mot llatí speculatus que vol dir espiar, observar, i es relaciona amb la paraula speculum que vol dir mirall o vidre que reflecteix. Perquè, espiant Black a l’altra banda del carrer, és com si Blue contemplés un mirall i, en lloc de limitar-se a vigilar una altra persona, s’adona que també es vigila ell mateix”\nI això no té a veure amb la feina que fa un escriptor quan crea personatges? No és potser l’escriptor un detectiu que espia els personatges que habiten en el seu imaginari?\nL’últim factor que m’agradaria destacar és l’atzar. L’atzar mou els tres relats. Per atzar tres trucs equivocats inicien el relat de la La ciutat de vidre. Per atzar Blue, a Fantasmes, descobreix que la seva dona li és infidel. I per atzar, a L’habitació tancada, dues persones es coneixen quan eren criatures i encara no sabien ni enraonar.\nPerquè, encara que sembli mentida, hi ha poques coses més reals que l’atzar.


Park Hotel Kyoshkove Shumen Bulgària - Ofertes d'hotels amb els MILLORS DESCOMPTES EN LÍNIA\nKyoshkove Area, Shumensko Pivo, Shumen, Bulgària, 9700 - Excel·lent ubicació - Veure al mapa\nHabitació 2 llits amb balcó - Bany\nMés informació sobre Park Hotel Kyoshkove\nDissenyat tant per oci com per negoci, Park Hotel Kyoshkove està situat idealment a Shumen; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Park Hotel Kyoshkove asseguren una estada plaentera als seus clients. Per a la comoditat i comfort dels seus clients, l'hotel ofereix Wi-Fi gratuït en totes les habitacions, recepció 24 hores, magatzem d'equipatge, aparcament de cotxes, servei d'habitacions.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Park Hotel Kyoshkove és una selecció idònia per a la vostra estada a Shumen.\nDescompte a Park Hotel Kyoshkove


Noves mobilitzacions dels Bombers de la Generalitat, demà davant del Parlament de Catalunya\nDemà dimecres, 28 de novembre, a les 12.00 hores, a Barcelona\nCCOO de Bombers de la Generalitat, juntament amb els altres sindicats del col·lectiu, han tornat a convocar mobilitzacions aquesta setmana per reclamar les inversions imprescindibles per al Cos de Bombers, així com la recuperació dels salaris i els drets sostrets en els darrers anys per les retallades. Els bombers consideren insuportable la situació del Cos tant a nivell humà com de manca de vehicles i material tècnic, així com l’estat deplorable en el qual es troben molts parcs a Catalunya.\nEn aquest sentit, els representants dels bombers han convocat demà dimecres, 28 de novembre, a les 12.00 hores, una concentració davant del Parlament de Catalunya (Parc de la Ciutadella, s/n, Barcelona). La intenció és d’estar concentrats fins passades les 14.00 hores, temps que aprofitaran els representants sindicals dels bombers de la Generalitat per reunir-se amb els diferents grups parlamentaris i explicar la situació d’emergència que viu aquest Cos a Catalunya.\nEls bombers de la Generalitat formen part dels col·lectius que conformen els més de 250.000 treballadors i treballadores públics de Catalunya que estan cridats a la vaga general del sector públic del proper 12 de desembre, convocada per CCOO i UGT.\nBarcelona, 27 de novembre de 2018\nDimecres, 28 de novembre, de 2018\nDavant del Parlament - Parc de la Ciutadella, s/n. BCN


Bloc de l'Oriol: de febrer 2008\nEsquiant a Canadà\nFa molts dies que no escric rès al blog. He estat molt atabalat treballant i durant la setmana em queda poc temps per escriure. Els caps, de setmana, malauradament també els he tingut ocupats, i tampoc he pobut escriure. Perquè resulta que me'ls he passat a Canadà esquiant.....\nQuina vida més dura la meva, no?\nEl cap de setmana del 16-17 de Febrer vaig marxar a Vancouver a casa el Joel. Vaig anar-hi amb auobús. El meu objectiu: una excursió amb esquís de muntanya. Vam anar a Elfin lake, que és el destí més popular de la zona.\nVam sortir disabte de matí per fer un aprell d'hores en cotxe cap al nord, per la carretera que va amunt fins a Alaska (uns 4000Km més enllà), fins arrivar a Samamish, un poble coster amb tot the muntanyotes al voltant. Aquesta és una zona molt coneguda d'escalada amb parets de 600 m de granit... ja les exploraré a l'estiu....\nDes d'allà vam seguit uan pista forestal que s'endinsava pel parc natural Garibaldi. Fins que ens vam trobar la carretera gelada, on vam aparcar i vam començar a caminar amb els esquís a l'esquena. Erem 5 persones: el Joel, la Núira, el Steve i la Bobbi-Jo (vaia nom!) i jo. Després d'una hora per la carretera vam entrar al camí propiament dit. Era practicament com una pista de trineu de lo marcada que estava la traça de tanta gent! El camí transcorria entre els arbres enmig d'un silenci magestuós accentuat per la neu que queia.\nVam anar pujant fins a un refugi intermig on el camí s'obria i ben aviat s'enfilava fins una carena per on continuava, pla, una horeta més fins al refugi que quedava la costat del llac Elfin( 700m, 5h). El refugi era ben plè, així que vam plantar la tenda sobre la neu (uns 4 metres) i vam anar a sopar a dintre la caseta a la zona de menjador.\nAquest és un aspecte en el que difereixen els EEUU i Canadà. El fet que en aquest segon hi hagi un teixit social més fort afaboreix l'existència de clubs que mantenen refugis de muntanya. Per contra als EEUU el concepte club és una mica difús i els refugis te'ls has d'imaginar. He de dir, però, que ara que m'hi he acostumat no crec que sigui tant dolent que no hi hagi refugis. Fa que la muntanya estigui més neta i tranquila.\nTornant al meu relat, vam passar una nit relativament freda però ens vam llevar amb un sol raidant.\nI QUINES VISTES!!!!!\nIncreible, magestuós, alucinant! AWESOME!!!\nI que us he d'explciar de la baixada! un disfrute de la vida. Esquiant en neu verge i després seguint la traça del camí en mig dels arbres i fen la cabra boja.\nTot plegat una experència única. I per si això fós poc el cap de setmana següent hi vaig tornar!\nAmb una colla de gent vam llogar un USV (pick ups gegantines típiques americanes) on cabiem 8 persones comodament i ens vam enfilar de nou cap a Canadà. Aquest cop l'objectiu era Whistler, un "poble" ski resort situat a 2 h de Vancouver en mig de les munanyes. Aquest poble el van disenyar als anys 60 fent servir com a model els pobles dels Alps. Així que em vaig trobar amb un centre peatonal tot mono i arregladet on des de la plaça del poble surten els remontadors cap a dos muntanyes senceres de pistes!\nNo m'extendré molt que ja em surt un post molt llarg, només us diré que hi havia una pista que feia 1600 m de desnivell, non stop! Que en 2 dies esquiant no vam poder fer totes les pistes i que a la nit vam sortir i ens vam trobar en un bar un grup tocant cançons del Manu Chao!!!\nTot plegat increible i per acabar-ho d'adovar vaig aprofitar un dia per anar a fer una altra excursió d'esquí de muntanya i amb un company vam pujar fins a dalt d'un pic per després baixar per pendents de neu verge increibles.\nDos caps de setmana plens de natura, de festa i d'esport!\nSi voleu veure les fotos de la primera excursó mireu el link a Elfin Lake a dalt a la dreta\nPosted by Oriol Roda at 19:55\nJa em surten els V3! (o el fabulós món de les graduacions d'escalada)\nAvui estic content i un xic adolorit. finalment comencen a sortir-me els V3 del boulder!!!!\nPer tots aquells que segui fidelment el meu blog, ja sabreu que l'estiu passat me'l vaig passar amb el dit lesionat i que gràcies a una fabulosa dieta em vaig recuperar al Septembre.\nDes d'aleshores he estat escalant asiduament amb el Sergi (un company de penes i alegries Post-Doctorals) a Stone Garden. Un gimnàs d'escalada bastant gran. Amb una secció gegantina de boulder i una altra més modesta d'escalada. De tant en tant també vaig a Vertical World, un altre gimnàs d'escalada, encara més gran on bàsicament s'escala amb corda.\nCom que a Seattle acostuma a ploure anar a escalar a l'aire lliure queda reservat als mesos d'estiu. Tot i així hi ha molta cultura muntanyera i escaladora. Els dos gimnassos estan sempre a tope, amb gent super mazas escalant coses impossibles. Stone garden és digne de ser visitat. Tot el terra esta cobert per un acoxinat i a sobre hi ha matalassos per les zones més exposades. Cada mes canvien les vies, que estan marcades amb cintes de colors. La graduació va de V0 fins a V14 fent servir l'escala de boulder. Jo vaig començar probant V1 i alguns V2. Ara els V2 ja em surten tranquilament i fins hi tot he fet un parell de V3!!!!! Clar, això comparat amb els V7 i V8 que fa la gent per allà és tonteria, o sigui que encara estic en el grau de "pardillu".\nVertical World, per contra, comq ue te vies de corda fa servir l'escala de Yosemite, que és la estandard als EEUU. Aquesta escala va de 5.0 fins a 5.15. Quan vaig alla em barallo amb els 5.10c i encara no em surten del tot!\nI ara és quan em direu "Oriol, molt bé tots aquests numeros, però a mi em dieun rès". Doncs a mi em passava el mateix al principi. Jo estava acostumat a l'escala francesa de 6a, 6b, etc. I quan vaig arribar aquí volia saber a que corresponia cada grau. Ha arribat un punt, però que ja no m'hi fixo. És molt difícil comparar un grau de boulder amb un d'escalada i pel que fa a l'escala Yosemite, doncs m'hi he adaptat, tla com m'he adaptat als Farenheit, a les milles, els peus, les onces i tot aquest garbuix d'unitats que fan servir en aquest pais.\nSi teniu curiositat us adjunto una taula de conversió, però segons això un V3 és un 7a i un 5.10c un 6b, o sigui que poc cas s'en pot fer!\nYDS ------ Francesa ------ Bouldering\n5.3 --------- I\n5.4 --------- II\n5.5 --------- III\n5.6 --------- IV\n5.7 --------- V−\n5.8 --------- V+\n5.9 --------- 6a\n5.10a ------ 6a+ ---------- V0\n5.10c ------ 6b ------------ V1\n5.10d ------ 6b+\n5.11a ------ 6c ------------ V2\n5.11b ------ 6c+\n5.11c ------ 7a ------------- V3\n5.11d ------ 7a+\n5.12a ------ 7b ------------ V4\n5.12b ------ 7b+\n5.12c ------ v7c ----------- V5\n5.12d ------ 7c+ ---------- V6\n5.13a ------ 8a ------------ V7\n5.13b ---------------------- V8\n5.13c ------ 8a+ ---------- V9\n5.13d ------ 8b ----------- V10\n5.14a ------ 8b+ ---------- V11\n5.14b ------ 8c ------------ V12\n5.14c ------ 8c+ ----------- V13\n5.14d ------ 9a ------------ V14\n5.15a ------ 9a+ ----------- V15\nPosted by Oriol Roda at 10:09\nJa tocava, no?\nEra moment que tragués el tema de moda en el meu blog. Perquè la gran pregunta és "et mola la Hillary o et mola el Barak?"\nAquí a Washington (state) els caucuses no seran fins el dissabte, os sigui que el debat encara resta obert. Dels americans/es que tinc per aquí al voltant la metia són pro Obama i els altres estan més aviat incecisos. Crec que a molts els hi fa por que això del fenòmen Obama no sigui més que un miratge. De fet ara mateix estava repassant els resultats a la CNN (resultats al minut) i la senyora Clinton va una mica avançada... oh....\nUs adoneu que si la Hillary ganyes els USA haurien estat governats per dues famílies durnat 24 anys! 4 de Bush, 8 de Clinton, 8 més de Bushos i ara serien 4 (com a mínim) Clintonians!!!\nJo personalment em defineixo una mica més pro Obama. Potser serà perquè representa la candidatura alternativa al sistema establert? o si més no això és el que ens volen fer creure....\nPotser perquè no accepta financiació dels famosos lobbys que representen els poders econòmics? Serà perquè te un missatge que se surt de lo tradicional?\nHi ha un comentari, que se sent molt per aquí que a mi em resulta especialment interessant: la gent sembla que vota al senyor Obama perquè realment el volen votar! Això que d'entrada sembla tant obvi no ho és tant si ens parem a pensar quantes vegades hem votat nosaltres a candidats/partits que realment ens creguessim. Jo, ja fa temps que voto al que em sembla menys pitjor. Fisn i tot ara rebo missatges de "heu votar per evitar que la dreta torni al poder!" o sigui que es vota no al partit que ens agrada si no que votem per evitar que el partit que no ens agrada arribi al poder!! Us adoneu com n'es de tristament excepcional el fenòmen Obama. La gent el vota perquè creuen en ell! No aps per evitar que els republicans continuin governant ni perquè sempre han votat demòcrates! De fet aquest home guanya perquè gent que no votava ho fa ara seguint aquest impuls.\nEl que jo em pregunto és quan hi ha realment darrera aquest personatge i quan és efecte mediàtic. Però sincerament m'agradaria poder veure-ho.\nPosted by Oriol Roda at 17:53


UMH - 4. TRIBUTACIÓ DEL TRÀFIC EMPRESARIAL\nNosaltres: 4. TRIBUTACIÓ DEL TRÀFIC EMPRESARIAL\n4. TRIBUTACIÓ DEL TRÀFIC EMPRESARIAL\nRÈGIM TRIBUTARI DE L'EMPRESA\nCurs: Curs 3 de Grau en Dret\nExamen dels impostos que recauen sobre el tràfic empresarial.\nL'alumne serà capaç de resoldre les controvèrsies que pot generar la interpretació de les normes tributàries.\nL'estudiant serà capaç de ponderar les conseqüències tributàries que van aparellades a les decisions d'inversió empresarial.\nL'alumne serà capaç d'adoptar les decisions apropiades en matèria de planificació fiscal empresarial.\nL'estudiant serà capaç de tenir una actitud crítica en defensa dels interessos de les empreses enfront d'eventuals decisions de l'Administració tributària que puguen resultar qüestionables.\n4.1.-IMPOST SOBRE EL VALOR AFEGIT (I). 1. Naturalesa. 2. Esquema general d'aplicació de l'impost. 3. Àmbit d'aplicació. 4. Relacions de l'IVA amb altres impostos, en particular les relacions entre l'IVA i l'Impost sobre Transmissions Patrimonials i Actes Jurídics Documentats (Remissió)\n4.2.- IMPOST SOBRE EL VALOR AFEGIT (II). 1. La delimitació del fet imposable en les operacions interiors. 2. Exempcions. 3. Subjecte passiu. 4. Lloc de realització del fet imposable. 5. Meritació de l'impost. 6. Base imposable. 7. Tipus impositiu.\n4.3.- IMPOST SOBRE EL VALOR AFEGIT (III). 1. L'IVA i el tràfic internacional: les adquisicions intracomunitàries de béns; 2. Règims particulars; 3.- Les importacions.\n4.4.- IMPOST SOBRE EL VALOR AFEGIT (IV). 1. Règim de les deduccions. Regla de la prorrata. Deducció de l'IVA suportat en l'adquisició de béns d'inversió. 2. Gestió de l'impost.\n4.5.- IMPOST SOBRE EL VALOR AFEGIT (V). 1. Règims especials: Introducció. 2.- Règim especial simplificat. 3.- Règim especial de l'agricultura, ramaderia i pesca. 4. Règim especial de béns usats, d'objectes d'art, antiguitats i objectes de col¿lecció. 5. Règim especial de les agències de viatges. 6. Règim especial aplicable a les operacions amb or d'inversió. 7. Règim especial del recàrrec d'equivalència. 8. Altres règims especials.\n4.6.- IMPOSTOS ESPECIALS. 1. Concepte, naturalesa i classes d'Impostos Especials. 2. Els impostos especials de Fabricació. 3. L'Impost Especial sobre Determinats Mitjans de Transport. 4. L'Impost sobre el Carbó. 5. L'Impost sobre la Electricitat


Catarroja commemora el Dia de les Persones amb Diversitat Funcional - El periòdic valencià\nL’Ajuntament de Catarroja ha brindat la seua total col·laboració a APAMI en la realització dels diferents actes commemoratius pel 3 de desembre\nL’Ajuntament de Catarroja està col·laborant intensament amb APAMI, associació que treballa amb les persones amb diversitat funcional a Catarroja des de 1996, per a commemorar el 3 de desembre, Dia de les Persones amb Diversitat Funcional. Així doncs, des del Consistori s’han posat, com fan de manera habitual, a la disposició de l’associació per a visibilitzar amb els diferents actes programats, aquesta data tan significativa.\nEl primer d’ells va tindre lloc aquest dijous, prèvia del Dia de les Persones amb Diversitat Funcional, amb la participació junt APAMI en la ubicació de pictogrames en passos de vianants no semaforitzats del municipi. Aquesta era una petició de l’associació a l’Ajuntament i que ha sigut atesa, ja que la ubicació d’aquest suport visual permet que les persones usuàries de pictogrames puguen creuar amb major seguretat, millorant així la seua autonomia i també la seguretat viària.\nD’altra banda, també s’ha col·laborat en la difusió de dues activitats que tindran lloc en el dia de hui. La primera d’elles la representació en el Teatre Auditori del musical Coco, per membres de APAMI, que començarà a les 17,30 hores amb entrada lliure fins a esgotar les localitats disponibles. D’altra banda, des de l’inici de setmana està en marxa l’exposició fotogràfica Sentim, que aporta el punt de vista de les persones usuàries de APAMi i que hui tancarà a les 20 hores.\nFinalment, coincidint amb el 3 de desembre, Dia de les Persones amb Diversitat Funcional, la façana de l’Ajuntament de Catarroja s’il·luminarà de color blau, identificatiu d’aquesta data.\nPrevAnteriorEl Mercat Nadalenc torna a la plaça Major d’Alzira del 17 AL 20 de desembre\nSegüentReconeixement als artistes fallers JLF d’AlziraNext


Noves cares de l'audiovisual: Pau Ferran\nPrimera part del reportatge Noves cares de l’audiovisual (amb el testimoni de Pau Ferran, Júlia Molins i Pere Vallribera) dedicat a una generació d’actors i actrius lligada personalment i professionalment a les xarxes socials, que comencen a ser conscients de l’angoixa que se’n deriva. Combinen el teatre amb plataformes com Netflix i HBO. Parlen de feines precàries però tampoc han conegut cap època gaire millor que aquesta. Trampegen com poden per continuar fent el que volen: actuar. Consulta’l sencer al final de l’article.\nPau Ferran. Actor i el que pugui sortir\nEn Pau Ferran (Reus, 1988) s’ha desinstal·lat Instagram del mòbil. Diu que està cansat de veure les vides aparentment felices dels altres, tota aquella gent guapa que treballa incansablement, que viatja a Indonèsia amb els amics i que folla cada dia, mentre la resta de mortals mirem Netflix a casa. “Pots estar envejant la vida de les Kardashian. I tu ho saps, que no seràs mai una Kardashian. Ni tinc cap ganes de ser-ne una. I penses: què putes faig jo comparant-me amb una Kardashian?”.\nEn Pau no és una Kardashian però sí que sembla algú feliç. Diu que fa el que vol, i que sap que això és un privilegi. Per exemple, l’obra que va fer el passat novembre al Maldà, Una altra nit, amb Bàrbara Roig: “I ve la gent, i li agrada, i et fan crítiques, i són bones, i et preguntes: com pot ser que em passi això?”, diu.\nProbablement, això s’explica perquè porta una pila d’anys treballant. Quan en tenia 11, els pares el van apuntar a l’Escola de Teatre de Reus. “Voltàvem fent espectacles de commedia dell’arte amb la companyia”, explica. Després va moure’s cap a Barcelona per estudiar Humanitats, i quan feia tercer de carrera va fer un càsting per a Focus. “El primer curro gran, amb contracte i tal.” Va estar gairebé un any representant La doble vida d’en John al Condal, un espectacle sota la direcció de l’Àngel Llàcer i amb companys com en David Verdaguer, la Lloll Bertran i en Joan Pera.\nA mi m’agrada ser a la perifèria, no tinc cap necessitat de ser al centre, però ni que sigui a la perifèria s’ha de poder viure. I en aquests moments no es pot.\nI, de sobte, va arribar “un d’aquells setembres en què no tens ni feina ni classes”. Va trobar pel carrer la seva amiga Rosa, que se n’anava d’Erasmus a Lyon, i ell s’hi va afegir, sense cap planificació. Allà va estudiar a Les Subsistances, centre de creació on es va familiaritzar amb el teatre físic i amb l’escola d’Étienne Decroux (“a l’Institut del Teatre el devien conèixer, però jo en aquell moment no en sabia res”, explica). Més tard va continuar la seva aventura i formació a París. “Tots aquests laboratoires queden molt bé al currículum, però en realitat no vaig fer gaire cosa”, dispara.\nDe França, sense feina ni diners, va tornar a Catalunya, on va anar a parar a la fàbrica d’alegria infantil més nostrada: el Club Super3. La seva trajectòria actoral també fa una parada a la sèrie diària (Com si fos ahir) i aquest any té pendents d’estrena dues pel·lícules on ha actuat: Seis días corrientes, de Neus Ballús, i No matarás, de David Victori. “Però en papers molt petits”, s’afanya a apuntar.\nEn un any molt bo he pogut cobrar 2.000 euros al mes, però en un de dolent n’he facturat 12.000 anuals.\nA l’altra cara de la mateixa moneda hi ha, com en la majoria de casos, una persona que compagina l’escenari amb múltiples feines. Al FITT, el Festival Internacional de Teatre de Tarragona, porta temes de producció i de suport a la internacionalització. Als matins fa d’animador del públic al programa Planta Baixa, de TV3. Diu que quan té feina d’actor, la fa i la gaudeix, i que, quan no en té, fa altres coses. “He anat treballant sempre, d’actor o del que sigui, perquè tinc unes despeses. Durant èpoques he viscut d’això bé o molt bé, i en d’altres no tant. És el que hi ha i no em preocupa.”\nParlem de diners concrets, aquesta cosa que passa tan poc, que s’amaga com si fos una vergonya i que hauríem de començar a visibilitzar: “En un any molt bo he pogut cobrar 2.000 euros al mes, però en un de dolent n’he facturat 12.000 anuals”, diu. El que sí que sembla amoïnar-lo és la romantització d’aquesta precarietat, que és real, palpable. “A mi m’agrada ser a la perifèria, no tinc cap necessitat de ser al centre, però ni que sigui a la perifèria s’ha de poder viure. I en aquests moments no es pot. Això és una putada. Pel que fa a ser conegut, ni m’importa ni hi tinc cap interès.”\nQuè passa aquí\nTambé xerrem de context. Del 0,7% del pressupost de cultura, de la nova direcció del Lliure, de l’anterior Teatre Lliure de Lluís Pasqual, d’unes subvencions que són, segons ell, com “la pedra filosofal”. Se’n parla molt, però ben poca gent les ha vist.\nDel Lliure sota la direcció de Juan Carlos Martel opina que de moment ja ha fet una programació “que s’allunya una mica de l’homogeneïtat a què estàvem acostumats fins ara”. De l’anterior director i dels problemes comuns del teatre a Catalunya en parla amb profunditat. Opina que hi ha cultura i una forma de fer que va molt més enllà del cas Pasqual i que ell vindria a ser “la tos d’una grip que és a molts altres llocs”. Explica que l’accés a certs cercles és molt complicat i que vivim en un ambient on hi ha molt nepotisme. “Tothom treballa amb la mateixa gent… Però és que a mi també em passa! Quan faig obres de teatre les vull fer amb els meus amics, amb la gent que em cau bé, i per tant les faig amb ells.” La diferència crucial, clar, està entre el que és públic i el que és privat.\nI per continuar en l’àmbit privat, i alhora per deixar de llepar-nos les ferides, parlem d’allò que li agradaria fer realment, en un escenari ideal, deslligat de cap condicionant: “Vull fer el que ja faig ara, però amb mitjans reals. I per ‘mitjans reals’ no em refereixo només a cobrar un sou digne –que també–, sinó a poder investigar amb més de tres focus, amb opcions de vestuari, no haver de pensar en aquella camisa que tinc de quan es van casar els meus pares. I també el que m’agradaria és que això que jo produeixi pugui rodar durant temps pel món. Això m’encantaria.” Mentrestant, prepara un espectacle sobre el poeta Gabriel Ferrater que [abans del Coronavirus]tenia previst estrenar el setembre de 2020.\nPau Ferran té un parell de “papers molt petits” en dos llargs que s’estrenaran aviat. Per una banda, Sis dies corrents, de Neus Ballús, la multipremiada directora del documental La plaga, que ara ens presenta un film de ficció en què un curiós equip de lampistes tracta amb una col·lecció d’excèntrics clients. Per una altra, també el veurem a No matarás, de David Victori, director d’El pacto, que ara ens presenta un thriller protagonitzat per Mario Casas que ha estat íntegrament rodat a Barcelona.\nArticle anteriorNoves cares de l’audiovisual: Pere Vallribera\nArticle següent Coneix els finalistes dels XXIII Premis Max


December « 2015 « ens-eramprunyà\nArxiu per December, 2015\nSessió 11 de desembre de 2015\nProsseguint amb la pregunta de la sessió anterior (Alfabetitzem o normalitzem?), la finalitat d’aquesta sessió era analitzar perfils d’alumnes que ens sembla que els pot costar ser autònoms i pensar en possibles recursos perquè puguin responsabilitatzar-se del seu procés d’aprenentatge. La reunió va ser planificada per la Griselda i la Maria i conduïda per la Maria. Van preparar un itinerari escrit, tal com aconsella Olga Esteve.\nAixí va transcorre la sessió.\nFinalment, es va presentar el buidatge de les necessitats i les fortaleses per continuar la línia encetada amb aquesta sessió: les expertes condueixen les properes sessions per resoldre les expectatives.\nVam acordar escriure una entrada al blog responent a les tres preguntes de la imatge. El termini per publicar-la és el 31 de gener de 2016.\nalumnat singular, reptes i experteses


La Unió Progressista de Fiscals demana polítiques públiques per ajudar a les víctimes de la violència de gènere\nLa UPF condemna rotundament la violència masclista que ja ha matat en 10 anys a més de 700 dones a Espanya. Consideren absolutament imprescindible un pacte d'estat.\nDesprés dels últims esdeveniments violents soferts per dones i les seves filles i fills, víctimes d'aquesta violència masclista i de les estructures que les sostenen, des de la Unió Progressista de Fiscals entenen indispensable que es prioritzi des de tots els sectors implicats i les seves institucions, educació, salut, serveis socials, igualtat i justícia, polítiques públiques orientades a la prevenció, formació, tractament i ajudes de les persones que es trobin immerses en aquest cercle de violència, i de tota la societat en el seu conjunt.\nCom ja vénen insistint, consideren absolutament imprescindible un pacte d'estat i una fèrria implicació del govern perquè posi totes les institucions al servei de la lluita contra aquesta lacra masclista.\nRecorden que el recent informe de data 24 de juliol de la CEDAW (Convenció de l'ONU per l'Eliminació de totes les formes de Discriminació contra les Dones) resulta eloqüent en assenyalar que "les mesures d'austeritat financera i econòmica" adoptades per l'Executiu espanyol han tingut "efectes negatius" sobre la dona.\nD'altra banda, davant aquests ignominiosos esdeveniments entenen essencial la reactivació de les funcions i competències de la Fiscalia de Sala de violència sobre la Dona.


Acció Sindical – Pàgina 19 – Coordinadora Obrera Sindical\nHome » Acció Sindical » Page 19\nCàrnies en Lluita i la COS ens hem concentrat aquest dilluns a la Plaça Urquinaona de Barcelona, mentre una desena de treballadores han entrat a la patronal de les càrnies per denunciar els 28 acomiadaments que hi ha hagut durant el febrer a Le Porc Gourmet. El migdia del dilluns 5 de març, després d'una concentració sota la pluja, on hem comptat amb el suport de les organitzacions de l'esquerra independentista, diverses treballadores s'han vestit amb una careta de porc i una granota blanca i han entrat als despatxos de la seu de la Federació Empresarial de Carns i Indústries Càrnies, la patronal càrnia.\nAcció a la seu de la FECIC, la patronal càrnia, per denunciar les falses cooperatives i els greus abusos que s’estan cometent\nComunicat de Càrnies en lluita davant els darrers fets ocorreguts a l'escorxador Le Porc Gourmet de Santa Eugènia de Berga (Osona). Després de mesos i mesos denunciant que el Grupo Jorge, propietari de Le Porc Gourmet, encara es nega sistemàticament a complir la legislació laboral, finalment la inspecció de treball ha actuat. Ja era hora.\nUna vegada més ens trobem amb l'aprofundiment de l'explotació del sistema capitalista a tot arreu. No s'escapa cap sector. Ara, una vegada més, a la Universitat, suposadament un espai on el debat i les idees haurien de transformar-se en la pràctica en un lloc d'exemple pel progrés i la justícia.\nSuport la vaga del PDI associat de la Universitat de València\n4 bombers han estat imputats per la justícia espanyola d'un possible delicte d'odi i de malversació de fons per haver participat en una manifestació el passat 3 d'octubre. L'estat espanyol ja fa temps que ha engegat la maquinària repressiva per a castigar el moviment independentista en tots els seus nivells.\nCOS-Bombers pel Canvi: Solidaritat amb els companys encausats de Reus\nEl passat novembre de 2017, la Coordinadora Obrera Sindical (COS) vam constituir una nova secció sindical a la Direcció Territorial d'Educació de València. Amb aquesta nova secció sindical, des de COS-Educació al País Valencià ampliem les nostres estructures sindicals al sector de l'Ensenyament Públic no universitari i les Escoles Oficials d'Idiomes de la demarcació de València.\nConstituïda la secció sindical de COS Educació a la Direcció Territorial d’Educació de València\nEls treballadors i treballadores de l'escorxador 'Le Porc Gourmet' a Santa Eugènia de Berga (Osona), han decidit novament en assemblea i per àmplia majoria, tornar a convocar vaga, aquesta vegada durant dos dies, el dilluns 13 i el dimarts 14 de novembre. Després que les falses cooperatives i l'empresa han fet cas omís a l'èxit de l'última vaga, les reiterades vulneracions dels seus drets i amb les últimes noves agressions patides per part de l'empresa i les respectives falses cooperatives, els treballadors i treballadores del centre de treball han decidit fer un nou pas endavant i materialitzar una nova convocatòria a la vaga.\nTot el nostre suport a la vaga convocada pels dies 13 i 14 de novembre a l’escorxador ‘Le Porc Gourmet’\nHem assolit l'èxit en la Vaga General i hem donat força a la República. Des d'Alerta Solidària i la Coordinadora Obrera Sindical volem felicitar al conjunt de catalans i catalanes que ho han fet possible i, de manera molt especial, a la xarxa de Comitès de Defensa de la República.\nCompartim plenament els motius de la convocatòria de la vaga general del pròxim 8 de novembre de 2017. Fem una crida als treballadors i a les treballadores de Catalunya a secundar-la activament i a participar de totes les accions i mobilitzacions que des de l'esquerra sindical, els agents polítics i els moviments socials organitzin arreu del territori.\nConvoquem a la Vaga General del 8 de novembre a Catalunya\nEl Govern de la Generalitat de Catalunya ha anunciat públicament que els treballadors i treballadores del sector públic que van secundar la convocatòria de vaga general del passat 3 d'octubre hauran de recuperar les hores no treballades. Com a sindicat convocant de la vaga general del 3 d'octubre des de la Coordinadora Obrera Sindical volem manifestar el següent:\nEl govern català vulnera el dret de vaga del sector públic\nEl judici que havia de celebrar-se avui ha quedat suspès fins al pròxim 16 de febrer de 2018. Esfosa s'ha compromès a obrir un procés negociador de cara a fixar unes noves condicions de treball per la plantilla de l'escorxador carni.\nObrim negociacions amb Esfosa de cara a millorar les condicions laborals\nLa lletra petita de la nova contrareforma de les pensions\nLa lluita és el camí! Ni pactes ni renúncies: Independència, socialisme, feminisme, Països Catalans.\nSolidaritat amb Izquierda Castellana i la Fundació Doris Benegas


UN TAST DE CULTURA MARÍTIMA\nLlistat de cultura marítima\nOrígens és la reivindicació del passat més recent de la Ràpita posat en valor, reviscut i interpretat per la ciutadania. Al llarg d’un cap de setmana d’octubre es posa de relleu la singularitat econòmica i social de la població a inicis del segle XX. Unes singularitats representades per dos grups socials: els pescadors i mariners d’una banda, i el món pagès i ramader d’una altra, així com tot allò que gira al voltant d’aquestes dues.\nI tot això es posa en escena en el marc del barri del Xicago, un dels barris amb més història del municipi, escenari de tots els canvis socials i econòmics de la població. Un barri molt vital en temps passats i que ara es troba envellit demogràficament i amb poques activitats econòmiques emplaçades en ell. Orígens vol ser l’excusa que permeti posar-lo en valor, i un primer pas per a reactivar-lo socialment.\nDurant tres dies els veïns de la població, ja sigui enquadrats en les associacions locals o a títol individual, participen en aquesta activitat organitzant i interpretant ells mateixos rols vinculats a aquests dos grups socials: els mariners i les seues famílies reparant xarxes al carrer, fent la partida de morra o de buti a les tavernes; els pagesos, arribant amb els carros carregats d’arròs de la ribera pujant pel carrer llarg, cosint els sacs esguerrats per a la collita de la garrofa o de l’oliva; els xiquets jugant al carrer a birles, a boles, fent carreres… Tot un ecosistema reproduït i posat en acció en el seu espai original.\nEn resum, un cap de setmana d'octubre ple d’activitats culturals que van des de les demostracions d’oficis tradicionals vinculats al mar i a la terra, a la gastronomia, passant per jocs tradicionals, música, teatre, productes quilòmetre 0, entre moltes altres activitats.\nDegut a la situació sanitària actual, se suspèn l'edició 2020 de la Festa d'Orígens.


Dates clau per a la campanya de la renda 2020 - Roig & Roig\nThais 7 d'abril de 2021\nAquest any la campanya de la renda es preveu més complicada que en anteriors anys, doncs la COVID ha suposat canvis per a molts contribuents que veuran afectada la seva declaració de la renda 2020. Per tant, us aconsellem que comencin tan aviat com es pugui a preparar la seva declaració i poder veure el resultatcom més aviat millor.\nÉs important que prenguem nota de les dates clau per aquesta campanya de la renda 2020. A la pàgina web de l’Agència Tributària podem trobar el calendari de la renda 2020 on assenyalen totes les dates clau per estar alerta de totes les novetats, els terminis i els processos per la campanya de la renda 2020.\nDates clau per la campanya de la renda:\n-Dimecres 7 d’abril: inici de la campanya sobre la renda amb l’obertura de les presentacions de les declaracions per internet. Com altres anys, existeixen tres possibilitats per accedir al registre a Renda Web: amb certificat digital o DNI electrònic, Cl@ve PIN o amb número de referència. Poden veure la nostra entrada i veure com es fa pas a pas: Como descargar el borrador de la renta.\n-Dimarts 4 de maig: obertura del termini per la sol·licitud de cites mitjançant el telèfon per realitzar la presentació per via telefònica. Els telèfons disponibles són el 901 335 533 i el 91 554 87 70, de dilluns a divendres de 9 a 19 hores.\n-Dijous 6 de maig: inici de la presentació de declaracions per telèfon. El 2020, en plena pandèmia pel coronavirus, l’Agència Tributària va oferir el servei ‘Le Llamamos’, amb el qual, cita prèvia concertada, hisenda trucava perquè els tècnics elaboressin l’esborrany per telèfon. Va ser una via per descongestionar i evitar desplaçaments a les delegacions i seguir amb l’atenció ciutadana.\n-Dijous 27 de maig: obertura de les cites prèvies per fer la declaració de forma presencial a les oficines de l’agència tributària.\n-Dimecres 2 de juny: s’obrirà el termini per les presentacions de les declaracions de la renda a les oficines de l’agència tributària.\n-Divendres 25 de juny: s’acaba el termini per presentar les declaracions que surti un resultat a ingressar i per tant, que es domicilien a un compte bancari. És a dir, el 25 de juny serà l’últim dia per domiciliar automàticament sense necessitar de demanar NRC.\n-Dimarts 29 de juny: és l’últim dia per demanar cita prèvia telefònica o presencial.\n-Dimecres 30 de juny: s’acaba el termini per la presentació de les declaracions, tant per via telefònica, com presencial o per internet.\nQualsevol dubte que sorgeixi davant la campanya de la renda 2020, poden contactar amb els nostres experts i demanar cita prèvia per confeccionar la seva declaració: 973 270 670 o fiscal@roigiroig.com\nDep. Fiscal · Comptable\nTags#AgenciaTributariaLleida, #AsesorFiscalLleida, #AsesoríaFiscalLLeida, #AsesoríaFiscalOnlineLleida, #AsesorTributarioLleida, #CitaPreviaDeclaraciónRenta, #CitaPreviaHacienda, #CitaPreviaIRPF, #CitaPreviaRenta, #ComoHacerLaDeclaraciónDeLaRenta, #ConsultoriaTributariaLleida, #DelegaciónDeLleida, #DespachoFiscalLleida, #DespachoTributarioLleida, #EconomistasLleida, #ElMillorEconomistaLleida, #FechasClaveCampañaRenta, #IRPF2020, #Renta2020, #TrucosDeclaraciónRenta


Cementiri de Pneumàtics: Lectures: L'elefant desapareix\nLectures: L'elefant desapareix\nAquest any no he llegit gaires llibres. És una llàstima, perquè sí que és veritat que tinc menys temps lliure que abans, però també ho és que he establert unes prioritats diferents a l'hora d'aprofitar-lo, i la lectura, tant de llibres com de còmics, se n'ha ressentit.\nÉs per això que m'agrada acabar l'any publicant una ressenya de l'últim llibre que he llegit, que he acabat avui mateix, 31 de desembre de 2018, i que a més pertany a un dels meus autors preferits, del qual acostumo a llegir dos llibres cada any.\nDesprés d'A la caça de l'ovella, que vaig comentar fa temps, ha estat el torn de L'elefant desapareix, en aquest cas un recull de relats curts, uns més que els altres, en què els seguidors del mestre hi veiem tot allò que esperaríem d'ell, és a dir històries que barregen quotidianitat i absurd amb aquell to indiferent del narrador, com si fos la cosa més normal del món, a què l'escriptor japonès ja ens té acostumats.\nSón relats publicats en revistes japoneses entre 1980 i 1991, però van ser recopilats tots 17 amb aquesta selecció per primer cop als Estats Units el 1993 com a The Elephant Vanishes, per això a la portada japonesa s'hi fa referència.\nHistòries com la d'una dona que fa 17 dies que no aconsegueix dormir, un corrector que treballa en un curs de redacció de cartes, un home i les seves reflexions sobre el promès de la seva germana, un altre que busca el seu gat (relat que esdevindria la llavor del primer capítol de la novel·la Crònica de l'ocell que dóna corda al món), un divorci provocat per l'encàrrec d'uns pantalons tradicionals alemanys, un atracament per gana extrema i sobtada o la d'un elefant que desapareix misteriosament proporcionen aquesta nova i amena lectura que no decep.\nEl que sí que m'ha decebut una mica és la manca d'una revisió final que hauria detectat problemes a la traducció, com ara correccions a mig camí (aquest "va començàr" que deu venir d'un canvi de criteri entre "començà" i "va començar"), la manca de comes davant de "però", errors tipogràfics com aquest "per parlat", inconsistències amb els temps verbals en algun relat, errors més greus com l'embolic entre la referència a esdeveniments de 15 anys enrere i el fet que el personatge tingués 15 anys (amb aquesta edat no hauria d'anar a la universitat) o la insistència en la fórmula "tot el que" en comptes de "l'únic que", que fa pensar en un calc de l'anglès.\nAfortunadament no ho és, hi ha hagut canvi de traductor però s'ha fet des del japonès, com ha de ser i no sempre és. El que passa és que m'empipa aquesta deixadesa, i més quan no es tracta d'una primera edició, sinó que és l'edició de butxaca.\nMalgrat això, és una lectura d'allò més recomanable que els fans del senyor Murakami agrairem.\nEtiquetes de comentaris: Elephant Vanishes, haruki murakami, L'elefant desapareix, Lectures, literatura japonesa, novel·la japonesa, relats curts


Via ferrada Serra de les Canals - SB Canyoning\nby Bernat | abr. 1, 2021 | Uncategorized | 0 comments\nLa via ferrada Serra de les Canals està situada a la població alt urgellenca d’Oliana. Ubicada a cara sud i per tant amb sol tot el dia, s’aixeca una de les millors vies ferrades de nivell mig amb moltes opcions.\nLa via ferrada Serra de les Canals està dividida principalment en dos trams. Un primer tram d’iniciació molt senzill amb rampes tombades ideal per agafar confiança i soltura amb els mosquetons i els sistemes de seguretat. Aquest tros de via la puntuem amb un K2.\nIdeal per persones en baixa forma física o nens petits.\nAl final d’aquest primer tram, ens trobem en un encreuament d’opcions. Podem seguir fins al cim amb un nivell k2. També hi ha una escapatòria de tornada cap al pàrquing d’inici. A partir d’aquest punt comença el segon tram, que és la part esportiva de la via ferrada K3. Just al començament hi ha una part desplomanda que condicionarà la resta de la ruta fins al cim.\nEn aquest tram esportiu trobarem dos ponts, zones verticals i un flanqueig final desplomat i aeri. La via està molt ben equipada i no hi ha dificultat per arribar als esglaons o cables de seguretat.\nUn cop arribats al cim tindrem unes increibles vistes, per un cantó, tot el poble d’Oliana i el pantà de Rialp. Per l’altre costat veurem el pantà d’Oliana i el poble de Coll de Nargó. També podrem veure l’impresionant salt del Boter, amb els seus 200m metres de caiguda lliure i les parets on hi ha la ja tancada i mítica via ferrada de Regina.\nLa tornada fins al parking és semi-equipada i senzilla, Un tramp final de cadenes força verticals ens deixaran a peu de via on caminant 10 minuts tornarem al punt d’inici.\nFitxa tècnica Serra de les Canals\nDurada activitat: 2-3h\nDistància: 1,42 km\nAltitud mínima: 619 m\nSi vols descobrir aquesta ruta o vols saber-ne més…


Conferència: “La Renfe des de dins. Dona i ferrocarril” – FCAF.CAT\nConferència: “La Renfe des de dins. Dona i ferrocarril”\nFederació 13 maig 2021 28 Maig 2021 Activitats, Federació, Portada, Recordeu\nEl Cercle Històric Miquel Biada organitza la sèrie de conferències “La Renfe des de dins”, on Jordi Valero i Antoni Llorente repassen fets viscuts de la història del ferrocarril a la segona meitat del segle XX.\nLa tercera sessió del cicle es celebrarà el proper 28 de maig de 2021, on sota el títol “Dona i ferrocarril” s’explicarà, a partir de testimonis de dones treballadores de Renfe, el context laboral que es van trobar.\nPer a més informació, consulteu el web del Cercle Històric Miquel Biada.


Mengem la meitat de la quantitat de llegums recomanada - Nostres.Cat\nInici » Mengem la meitat de la quantitat de llegums recomanada\nMengem la meitat de la quantitat de llegums recomanada\nToni Valdés2018-06-11T11:21:16+02:0011 Juny, 2018|\nPrenem 12,4 grams de mitjana de llegums al dia, una xifra que és la meitat de la recomanada per les autoritats sanitàries per mantenir una dieta saludable. Aprofiteu els beneficis que aporten amb una recepta senzilla i molt bona.\nEls llegums són uns aliments clau i bàsics per a una dieta saludable. S’hauria de consumir entre 25 i 45 grams diaris de mitjana en adults, 10,7 grams en nens d’entre un i tres anys i 18 grams els adolescents entre 10 i 17.\nS’han d’incorporar a la dieta durant tot l’any, no només en guisats, sinó també en purés, amanides, guarnicions, aperitius i fins i tot postres per a tota la població, inclosos els vegetarians, diabètics i celíacs, perquè no tenen gluten.\nAlguns beneficis de les llegums\nTenen una gran quantitat d’hidrats, que són el nutrient bàsic en l’alimentació humana i la principal font d’energia de l’organisme.\nEl seu alt contingut en fibra resulta molt beneficiós per al trànsit intestinal, també redueix el colesterol i és bo per controlar la glucèmia.\nSón molt riques en proteics i constitueixen l’aliment d’origen vegetal mes ric en proteïnes.\nSón una gran font de ferro, especialment les llenties i els cigrons. És indispensable en tot organisme, sobretot en esportistes.\nSón de fàcil sacietat, ja que en ingerir-les et poden ajudar a aprimar sense necessitat de passar gana, ja que la fibra que conté exigeix masticació i retarda la digestió, així l’apetit es manté per més temps.\nEleven la glucosa en l’organisme molt lentament, podent ser una bona alternativa per ingerir-les abans de dur a terme un entrenament\nSón una bona base de vitamines B, que ajuden al funcionament del sistema nerviós central i faciliten l’obtenció d’energia d’hidrats.\nT’aporten a l’organisme minerals com el fòsfor, calci, magnesi, entre uns altres.\n250 g de llenties ecològiques\n80 g d’olives empeltre\nEn primer lloc peleu el gingebre i talleu-lo a trossos petits.\nTot seguit, piqueu les escalunyes. Un cop les tingueu picades, les poseu en una paella juntament amb el gingebre\nAfegiu a la paella les llenties, el brou de verdures i una mica de sal i ho coeu tot durant 20 minuts.\nUn cop cuit, ho deixeu refredar i després hi afegiu les olives.\nPer últim, peleu les taronges, les talleu en trossos petits i les aboqueu a les llenties.\nSi voleu, ho podeu condimentar amb una mica d’oli d’oliva verge extra, sal i pebre.


El 18 de juliol Gandesa acollirà l'acte pel desdoblament de la Nacional 420 - Cambra Reus\nEl 18 de juliol Gandesa acollirà l’acte pel desdoblament de la Nacional 420\nEstic en:Pàgina inicial|Noticies, Uncategorized|El 18 de juliol Gandesa acollirà l’acte pel desdoblament de la Nacional 420\nEl Palau de Castellà de Gandesa serà l’escenari, el dilluns 18 de juliol a les 11h, de l’acte Pel Desdoblament de la Nacional 420, una gran trobada dels sectors socials, econòmics i polítics dels territoris afectats per aquesta carretera. La trobada arriba després del moviment conjunt de les Cambres de Comerç de Cuenca, Lleida, Reus, Teruel i Tortosa que van sol·licitar de manera unitària, recentment, la cristal·lització de l’esmena aprovada en els pressupostos generals de l’Estat de l’any passat per fer possible l’estudi informatiu pel desdoblament de Reus a Alcanyís. Una esmena que, de manera conjunta, van presentar el grup mixt, el grup parlamentari republicà i el grup parlamentari plural, a instància dels diputats de Teruel Existe, ERC, PDeCAT i JuntsxCat. El suport parlamentari a l’esmena va ser històric, amb un total de 287 vots a favor i cap en contra.\nPer aquest motiu les cambres volen que es visualitzi la unitat d’acció sobre la petició del desdoblament amb una gran trobada en un dels municipis estratègics del traçat de la carretera com és Gandesa, la capital de la Terra Alta.\nLes cambres implicades han mantingut una actitud proactiva en relació a una de les reivindicacions històriques del nostre territori com és la del desdoblament de la Nacional 420. Sempre han entès aquesta carretera com un eix de primera magnitud. I d’aquí la importància de millorar-ne el traçat. Es tracta d’una via de comunicació bàsica pel Port de Tarragona atenent el transport de cereals al Baix Aragó, i també és una sortida natural per la indústria química per accedir a l’interior de la Meseta.\nPer Terol també és un via de gran importància, entre d’altres coses per connectar amb l’aeroport de Reus al que sovint s’hi refereixen com l’aeroport del Baix Aragó. I també es considera estratègica aquesta actuació per apaivagar els efectes del despoblament que impacten sobre els municipis per on discorre, una de les demandes que la Cambra sempre ha posat damunt la taula considerant el risc que pateixen algunes comarques del seu àmbit territorial. No cal dir que, en paral·lel, el desdoblament obriria una nova via ràpida d’accés fins a Madrid que estalviaria temps i quilòmetres en relació a l’actual traçat per Saragossa.\nBy Cambra Reus|2022-06-07T07:09:59+02:00juny 2nd, 2022|Noticies, Uncategorized|0 Comentaris


Torrent prepara un dispositiu especial per a Tots els Sants que es prolongarà durant tota la setmana – RiberaTV\nEl Cementeri Parroquial romandrà obert des del 26 d’octubre fins a l’1 de novembre de 8.30 h a 18 h\nLes línies Roja, Blava i Verda de TorrentBus seran gratuïtes durant tota la setmana i comptaran amb un servei especial el dissabte i diumenge\nProp de la festivitat de Tots els Sants, l’Ajuntament de Torrent, en col·laboració amb el cementeri parroquial i Policia Local ha planificat un dispositiu de seguretat entorn del cementeri del municipi i que, a més, compta amb un protocol especial a causa de la situació derivada del Covid-19. Així, enguany, per a evitar aglomeracions es recomana avançar les visites a aquest, per la qual cosa a partir del dilluns 26 d’octubre i fins al diumenge 1 de novembre el cementeri romandrà obert ininterrompudament des de les 8.30 a 18 hores.\nFruit d’aquestes converses s’han establit una serie pautes a seguir, com establir un aforament màxim de 2.000 persones a l’interior del recinte, malgrat que es podria arribar a 2.900 seguint el protocol de Conselleria. D’altra banda, existiran dues zones diferenciades d’entrada i eixida, accedint al cementeri únicament per la porta principal i eixint per la porta lateral. A més, enguany, el cementeri no disposarà d’utensilis d’ús comú (poals, graneres, escales, etc.), evitant que pogueren convertir-se en focus de contagi. Finalment, el dia de Tots els Sants no se celebrarà la tradicional Eucaristia en el cementeri, però cada parròquia de Torrent tindrà les celebracions oportunes.\nPer a aquest Dispositiu Especial de Tots els Sants, Policia Local comptarà amb operatiu especial de 62 components, que comptaran amb la col·laboració de 12 membres de Protecció Civil, i que s’encarregaran de regular els accessos al cementeri i el trànsit. A partir del dijous 29 i fins al dia 1 es disposarà d’un operatiu extraordinari que vetlarà perquè tot transcórrega amb la major normalitat els dies que es preveu una major afluència, per a això es distribuiran tanques dibuixant un recorregut en zig-zag a la porta del cementeri, per a assegurar que es compleix amb la distància interpersonal de seguretat a l’hora d’accedir a l’interior, i s’habilitaran dos accessos per a persones majors i amb mobilitat reduïda. D’igual manera, des del divendres 29 al dilluns 1, la circulació de vehicles pel carrer Verge de la Soledat es limitarà a un sol carril, facilitant l’accés a peu dels veïns i veïnes de Torrent a través de l’altre carril i la zona d’aparcament.\nEn aquest punt, la regidora de l’àrea de Gestió de la Ciutat i Seguretat, Inma Amat, ha assenyalat que “la Policia Local serà present en tot moment per a ajudar al fet que les visites als seus difunts dels torrentinos i torrentinas es produïsquen amb la major normalitat”.\nD’igual manera, des d’aquest mateix cap de setmana s’obrirà de manera gratuïta el pàrquing de les instal·lacions esportives de Parc Central, que seran de manera gratuïta fins diumenge que ve 1 de novembre. I “durant tota la setmana es posarà a la disposició dels ciutadans un servei especial gratuït de TorrentBus per Tots els Sants”, tal com explica el regidor de Mobilitat, Raúl Claramonte. Les línies Blava, Roja i Verda seran gratuïtes des del dilluns 26 d’octubre fins al diumenge 1 de novembre, i es reforçarà el servei de les línies Verda i Roja el dissabte 31 d’octubre: servei fins a les 18.00 hores amb freqüència de pas cada 20 minutos; i el diumenge 1 de novembre: servei de 9.00 a 18.00 hores amb freqüència de pas cada 20 minutos.\nTorrent prepara un dispositiu especial per a Tots els Sants que es prolongarà durant tota la setmana added by Ribera Televisió on 23 octubre, 2020


Riberaonline: Esquerra presenta diverses preguntes al govern sobre els informes tècnics que reconeixen una errada greu en el disseny del Castor\nEsquerra presenta diverses preguntes al govern sobre els informes tècnics que reconeixen una errada greu en el disseny del Castor\nEl diputat republicà Jordi Salvador ha presentat nou preguntes per escrit al govern espanyol, arran del reconeixement fet pel Ministre d'Energia, Alvaro Nadal, de que hi havia una errada greu en el disseny del Castor.\nSalvador ha manifestat que 'el reconeixement de l'errada en el disseny del Castor a més de demostrar la necessitat de fer una auditoria tècnica de la totalitat dels informes i estudis tècnics fets durant el procediment de decisió i posterior construcció del Castor; pot suposar la confirmació de les observacions plantejades durant anys per científics de prestigi, com el geòleg i professor de la UB, Josep Giner'.\nEl diputat ha registrat tres preguntes per saber qui va fer els informes tècnics amb els que es fonamenta el Ministre per dir que va haver-hi una errada greu de disseny. 'L'opacitat, la confidencialitat i l'absoluta manca de transparència és la manta amb la que els governs de PSOE i PP han tapat totes les vergonyes polítiques, tècniques i econòmiques del Castor. Volem poder accedir a tota la informació per així poder la veritat del que ha passat. En tenim dret'.\nA més de formular dos preguntes sobre el gas matalàs i el personal tècnic, Salvador ha registrat cinc preguntes per saber quan el govern sol·licitarà els informes tècnics que han de garantir el desmantellament del Castor, tal com reclama la Proposició no de Llei aprovada a la Comissió d'Energia del Congrés el passat 14 de febrer.\nCom durant la sessió de control al govern el Ministre no va voler respondre a la nostra demanda de saber quan donarà compliment al mandat parlamentari de sol·licitar els informes tècnics pel desmantellament del Castor, seguim insistint per saber quan ho farà i a quin organisme els sol·licitarà'. Ha afirmat el diputat republicà.\nSalvador ha manifestat que 'hem ser perseverants perquè sinó el govern ajornarà el desmantellament del Castor tot el que pugui en el temps, i mentrestant el consumidor de gas haurà de pagar cada any amb el seu rebut els 15,7 milions d'euros de la hivernació'.


Redacció, Ripollet\t| Actualitzat el 24 Juliol 2018 a les 10:01\nEl programa La Cuina de Ripollet arribarà a la seva fi el 25 de juliol amb una última sessió que tindrà com a protagonista el restaurant Ca l’Elvira de Ripollet, el qual compartirà amb els assistents la seva particular recepta de pollastre rostit.\nL’Aula de cuina del Mercat Municipal de Ripollet acollirà aquesta activitat a partir de dos quarts de sis. D’aquesta manera, es posarà el punt final a les 16 jornades que el programa La Cuina de Ripollet ha ofert des del passat 25 d’abril. Aquesta iniciativa, impulsada per la Regidoria de Comerç i el Consorci de Normalització Lingüística, té l’objectiu de dinamitzar l’aula de cuina del Mercat i visualitzar la diversitat gastronòmica de la ciutat des d’un vessant intercultural.\nLes primeres sessions van anar a càrrec d’alumnes de l’Oficina de Català i, després, van prendre el relleu els paradistes locals. Finalment, els restauradors de la ciutat seran els encarregats de tancar les jornades.


S'han trobat 4 resultats exactes, 5 resultats parcialment coincidents i 191 resultats aproximats per a la cerca “trampa” dins totes les àrees temàtiques\n\t<Caça, pesca i tir > Caça> parany\nNota: Per exemple, són paranys el cep, l'envescada, la llacera i la llosa.\n\t<Jocs> trampa\n\t<Química > Química analítica> trampa\n\t<Ciències de la Terra > Petrologia> trampa\n295499 trampa cromotròpica\n\t<Agricultura > Fitopatologia> trampa cromotròpica\nca trampa cromotròpica, n f\nes trampa cromotrópica\nfr piège chromotropique\nen chromotropic trap\nTrampa que consta d'una placa d'un color determinat que atrau una espècie en concret i d'una pega perquè l'animal s'hi quedi enganxat.\n3198339 trampa d'amalgama\n\t<Ciències de la salut > Odontologia. Estomatologia> trampa d'amalgama\nca trampa d'amalgama, n f\nes filtro de amalgama\nfr capteur d'amalgame\nen amalgam trap\nPart de l'aspirador dental que reté les partícules d'amalgama després que s'hagin extret de la boca per mitjà de la succió.\n3802198 trampa d'amalgama\n\t<.FITXA REVISADA 2017> , <Ciències de la salut> trampa d'amalgama\nes filtro de amalgama, n f\nfr capteur d'amalgame, n f\nen amalgam trap, n\n2702677 trampa de pol·len\ntrampa de pol·len\n\t<Veterinària i ramaderia > Ramaderia> trampa de pol·len\nca trampa de pol·len, n f\nes trampa de polen\nfr trappe à pollen\nen pollen trap\nDispositiu consistent en un passadís i una reixeta d'intercepció per on passen les obreres recol·lectores i que reté tot el pol·len que transporten.\n3562573 trampa de sediments\ntrampa de sediments\n\t<Construcció > Obres públiques > Enginyeria civil> trampa de sediments\nca trampa de sediments, n f\nes trampa de sedimentos\nen sediment trap\nObstacle natural o artificial que actua com a bonera per a un sediment transportat i que evita que segueixi el seu recorregut natural.\n540653 abscés de trompa de Fal·lopi\nabscés de trompa de Fal·lopi\n\t<Ciències de la salut > Medicina clínica > Classificació internacional de malalties> abscés de trompa de Fal·lopi\nca abscés de trompa de Fal·lopi\nen abscess of fallopian tube


Les persones grans amb estudis superiors viuen més i millor | Diari de Tarragona\nLes persones grans amb estudis superiors viuen més i millor\nUn estudi comprova les desigualtats de la qualitat de vida de la població major de 65 anys\n26 de Enero de 2018 - 12:37 hs\nL’increment de l’esperança de vida ha vingut acompanyat d’un augment de la població major de 65 anys, que a Espanya representa gairebé el 20% del total i que es preveu es duplicarà en les pròximes dècades.\nMentre els països europeus sospesen mesures per reestructurar els seus sistemes de pensions, habitualment en forma d’augment de l’edat de jubilació, estudis científics com el que acaba de publicar el Grup de Recerca en Determinants Socials de la Salut i Canvi Demogràfic de la Universitat del País Basc (UPB/EHU) juntament amb el Centre d’Estudis Demogràfics de la UAB a la revista Gaceta Sanitaria pretenen incloure nous elements en aquest debat.\nDesprés d’analitzar les dades de la població espanyola major de 65 anys el 2012, han comprovat que existeixen desigualtats socials en l’esperança de vida segons el nivell d’estudis i el sexe.\nLes persones de major nivell d’estudis viuen més anys, més anys en bona salut i menys amb un pitjor estat de salut que les persones de menor nivell d’estudis.\nEls resultats revelen que l’esperança de vida de la població espanyola major de 65 anys augmenta a mesura que ho fa el seu nivell d’estudis, passant dels 18,2 anys en els homes i els 22,4 en les dones amb estudis primaris als 20,4 anys en els homes i els 24,7 en les dones amb estudis universitaris.\nViure més i millor?\nL’estudi també ha volgut analitzar la qualitat de l’esperança de vida. Els homes amb estudis superiors viuen 4,5 anys més amb bona salut que els que compten amb estudis primaris o inferiors.\nUna diferència encara més àmplia en el cas de les dones, ja que les que tenen estudis universitaris viuen el doble d’anys amb bona salut que les que tenen estudis primaris.


Qui són i quant cobren els assessors de la Diputació de Barcelona\nSeu de la Diputació de Barcelona. Foto: Maria Rosa Ferre\nTots els partits han col·locat durant l’últim mandat 82 càrrecs de confiança a la corporació provincial, que es reparteixen 4,9 milions d’euros anuals en sous\n17/06/2019 | 18:55\nLes eleccions municipals del 26-M també implicaran canvis a la Diputació de Barcelona, que fins ara ha presidit el convergent Marc Castells. ERC i el PSC van empatar a 16 diputats provincials, i ara els Comuns poden tenir la clau per decantar aquest organisme supramunicipal cap a l’una banda o l’altra. La Diputació de Barcelona és la més potent d’Espanya: gestiona un pressupost de 900 milions d’euros. Aquests diners, que acaben revertint en els municipis, són vitals per finançar equipaments i també per al dia a dia dels ajuntaments, en forma de subvencions, de patrocinis i de plans.\nPerò les diputacions també suposen una sortida professional i política per a un bon gruix de representants i militants de partits; en alguns casos, càrrecs caiguts en desgràcia o defenestrats d’altres institucions. A les acaballes de l’últim mandat, la de Barcelona tenia 82 assessors en nòmina, que en conjunt han percebut una retribució anual de 4,9 milions d’euros. Del conjunt d’assessors, n’hi ha 25 que depenien directament del govern d’aquesta institució i que han exercit de tècnics de Presidència o d’altres àrees. Els 57 restants són personal de confiança dels partits que exerceixen d’assessors dels grups polítics que hi ha representats al ple. Aquestes xifres no representen el total de places disponibles: en el darrer mandat, el nombre màxim del personal eventual que podia prestar servei a la Diputació de Barcelona ascendia fins als 92.\nEls càrrecs de la corporació provincial sovint han estat objecte de polèmica. Una investigació de l’Oficina Antifrau de Catalunya (OAC), revelada per l’Anuari Mèdia.cat, va posar el focus el 2015 en la legalitat o no de contractar aquests eventuals, que, segons han denunciat algunes organitzacions sindicals, acaben treballant més per al partit que per a la corporació provincial. No era la primera vegada que Antifrau investigava els contractes a la Diputació i qüestionava algunes pràctiques habituals entre els partits polítics, com la de col·locar-hi persones afins, sobretot de càrrecs orgànics, “als quals, a vegades, se’ls reclama el pagament d’una part de la seva nòmina per finançar el partit”.\nQui són, però, els assessors del govern i dels partits de la Diputació? CRÍTIC explica en aquest reportatge el perfil dels càrrecs de confiança que s’han repartit les diferents formacions durant l’últim mandat.\nCarles Agustí, del PDECat, assessor tècnic de Presidència a la Diputació. Foto: Laura Batlle / ACN\nConvergència i ERC es reparteixen els assessors de govern\nEn el mandat anterior, els diputats de l’antiga Convergència i d’ERC es van repartir els 25 assessors de les cinc àrees competencials i executives en què s’estructura la Diputació. Entre aquests càrrecs de confiança hi destacaven figures com Carles Agustí, assessor tècnic de la Presidència i director de Govern Obert de l’ens. Agustí és un històric membre de la Joventut Nacionalista de Catalunya (JNC), de CDC i, posteriorment, membre del Comitè Nacional del PDECat. L’any passat va presentar-se a les primàries del Partit Demòcrata per l’Ajuntament de Barcelona representant els sectors més sobiranistes del partit, i va perdre enfront de la candidatura de Neus Munté. Al llarg dels últims anys, ha anat saltant d’administració en administració, sempre seguint la petja de Convergència. Ha ocupat el càrrec de director d’Innovació i Qualitat Democràtica a la Generalitat, de comissionat de Participació Ciutadana a l’Ajuntament de Barcelona amb el govern de Trias, i ha dirigit el Programa d’innovació i qualitat democràtica del Departament de Governació i Relacions Institucionals, també a la Generalitat.\nAixí mateix, el recorregut de l’exsocialista Pia Bosch dins la corporació provincial és particularment remarcable. La llarga llista de càrrecs polítics que va ocupar Bosch a les files del PSC durant la primera dècada dels 2000 inclou el seu rol al capdavant de la delegació territorial del Govern de la Generalitat a les comarques gironines durant el mandat de Pasqual Maragall. També va ser tinenta d’alcalde i regidora a l’Ajuntament de Girona, diputada al Parlament, congressista al Consell d’Europa i portaveu socialista a la Diputació de Girona. El 2014, Bosch va abandonar el PSC i va fundar, juntament amb altres exmilitants, el partit Moviment d’Esquerres (MES), formació que va acabar aliant-se amb ERC. L’any següent, els republicans van designar-la assessora del seu grup polític a la Diputació de Barcelona, i el 2016 va passar a ser assessora tècnica de Presidència, una àrea fins ara gestionada per Convergència.\n4,9 milions d’euros anuals en salaris d’assessors\nEl salari que perceben els assessors es classifica en vuit nivells, i oscil·la entre els 2.529,62 euros mensuals i els 5.956,93. Així i tot, pel que fa a l’àrea de Presidència, només hi ha tres assessors –Mònica Gallardo, responsable de Premsa i Comunicació; Daniel Laga, assessor tècnic d’Esports, i Ramon Minoves, d’Espais Naturals i Medi Ambient– que percebin la màxima retribució. A la vegada, no n’hi ha cap que se situï en les tres escales salarials més baixes. Globalment, les 25 persones que formen el conjunt d’assessors de govern cobren 123.338,61 euros mensuals, que, multiplicats per les 14 pagues que perceben anualment, sumen un total d’1,7 milions d’euros l’any.\nPerò, més enllà dels assessors de govern, en el darrer mandat la Diputació de Barcelona ha comptat amb un total de 57 càrrecs de confiança més que han treballat per als diversos partits polítics amb representació al ple: CiU, ERC, el PSC, Entesa (marca municipal dels Comuns i d’ICV), C’s, el PP i la CUP. La majoria d’aquests càrrecs, nomenats a dit, han ocupat o ocupen també responsabilitats en altres institucions, ja sigui en els diferents ajuntaments o en els òrgans de les seves formacions.\nEn el mandat passat, però, no hi ha hagut cap assessor de partit que s’hagi situat en el nivell més alt de retribució ni tampoc en els tres inferiors. D’aquesta manera, tots han percebut entre 3.720,53 € i 4.927,49 € mensuals (categories 4 i 5) amb dues úniques excepcions, que han cobrat cada mes 5.685,57 i 5.317,45 euros, respectivament. El sou d’aquests càrrecs representa un total de 226.494,81 euros el mes, que ascendeixen a 3,2 M€ anuals, per 14 pagues. La suma total de sous d’assessors (comptant els de govern i els dels partits) s’eleva als 4,9 milions anuals.\nCal tenir en compte, però, que hi ha organitzacions com Barcelona en Comú o la CUP que estableixen limitacions salarials per als seus càrrecs electes i de lliure designació. En el cas de BComú, el límit són 2.200 € mensuals. I en el cas de la CUP de Barcelona, dos cops i mig el valor del salari mínim interprofessional abans de la darrera reforma (745 euros).\nAntoni Fogué, de president de la Diputació l'any 2011 a assessor del PSC a la corporació provincial. Foto: Premsa VNG\nAntoni Fogué, de president de la Diputació a càrrec de confiança del PSC\nEntre els assessors nomenats pel PSC durant el mandat 2015-2019 destaca un cas particular: Antoni Fogué, que va ser president de la Diputació del 2008 al 2011 substituint l’alcalde de l’Hospitalet de Llobregat, Celestino Corbacho. Fogué, regidor de Santa Coloma de Gramenet i marit de l’exalcaldessa colomenca Manuela de Madre, era l’home de confiança de Bartomeu Muñoz, l’excalcalde de Santa Coloma condemnat pel ‘cas Pretòria’.\nFogué va cessar del càrrec de president després de les municipals del 2011 per cedir el pas al convergent Salvador Esteve. Però a l’agost del 2015, segons va publicar el periodista Rafa Burgos al digital ‘Gramenet 2.O’, va entrar a formar part de la corporació provincial com a càrrec extern. La seva tasca consistia a donar “suport tècnic especialitzat a la Gerència de la institució”, amb un sou de 90.000 euros bruts anuals. Més tard, el 2017, va ser nomenat assessor dels socialistes a la Diputació.\nFogué no és l’únic regidor colomenc que ha tingut el càrrec d’assessor del grup del PSC els últims quatre anys. També ho ha estat Antonio Carmona, extinent d’alcalde a l’Ajuntament de Santa Coloma durant el mandat de Bartomeu Muñoz i de Núria Parlon, i diputat provincial des del 2010. Carmona va deixar de ser regidor en les eleccions del maig del 2015, però al juliol del mateix any va ser designat pels socialistes personal de confiança a la Diputació.\nUn altre cas destacable és el de Marta Farrés, la nova alcaldessa de Sabadell, que havia estat tinenta d’alcaldia amb Manuel Bustos, condemnat a presó pel ‘cas Mercuri’. El 2015, després de perdre les primàries per encapçalar la llista dels socialistes en les municipals, es va retirar de la primera línia, però el 2017 va ser nomenada assessora pel partit a la Diputació. El 26-M va presentar-se al capdavant del PSC al municipi i va guanyar les eleccions. Ara, Farrés podrà ser alcaldessa gràcies a un acord amb l’única regidora que va obtenir Podem en les eleccions, Marta Morell.\nUn dels assessors d’ERC, denunciat davant d’Antifrau\nERC també té un pes significatiu dins el grup d’assessors de partits polítics. El personal eventual vinculat amb els republicans inclou, per exemple, Pol Altayo, edil des del 2012 a Santa Perpètua de Mogoda i actual cap de l’oposició, o Josep Maria Civis, exregidor sabadellenc, excoordinador del partit a la Diputació i director general d’Acció Ciutadana del Departament de Governació durant el tripartit. L’any 2011, Civis i altres càrrecs van ser nomenats “per la via de màxima urgència” a la corporació provincial, un fet que va aixecar polseguera després que la secció sindical de la CGT en aquesta institució ho denunciés a Antifrau.\nEl sindicat argumentava que el fet que els nomenaments interins no es portessin al ple de la Diputació infringia la normativa, segons la qual aquests contractes havien d’estar justificats expressament i havien de respondre a raons com una vacant o un projecte temporal que els requerís. Per contra, deien, en aquests nomenaments no s’hi especificava ni la plaça, ni la seva dependència orgànica, ni les funcions a desenvolupar. També especulaven que les persones que havien estat nomenades podrien haver-se quedat sense càrrec després d’alguna derrota electoral recent. Aquell mateix any, Civis ja havia accedit a un càrrec dins la Diputació com a assessor del grup polític d’ERC, càrrec que ha repetit en aquest darrer mandat.\nJosep Sicart, exdiputat de CDC recol·locat com a assessor a la Diputació. Foto: CiU / Jordi Play\nEls assessors de Convergència, recol·locats del Parlament i dels ajuntaments\nDins l’univers convergent, alguns dels assessors polítics que hi sobresurten són Josep Sicart, exdiputat al Parlament de Catalunya durant el govern d’Artur Mas; Pol Lliró, fins ara conseller de districte de Sarrià – Sant Gervasi, o Àlex Sastre, candidat a l’alcaldia de Granollers en les passades eleccions municipals.\nAlguns dels convergents nomenats arrossegaven polèmiques prèvies. Aquest és el cas de Joaquim Matas, exregidor i excap de gabinet d’alcaldia de l’Ajuntament de Tordera, que entrava a formar part de l’equip d’assessors menys de dos mesos després de les eleccions municipals del 2015. Matas va ser contractat pel grup municipal de CiU en aquest consistori l’any 2003 com a cap de gabinet, una tasca per la qual cobrava 45.094 euros bruts anuals. L’oposició va carregar llavors contra el seu fitxatge i contra la duplicitat de tasques entre el cap de gabinet i el de premsa. El portaveu d’ERC a l’Ajuntament en aquell moment, Bernat Costas, fins i tot va dir que esdevenir càrrec de confiança al consistori de Tordera era “la manera de fer-se ric”.\nAlguns dels assessors de l’òrbita convergent a la Diputació provenen del sector d’Unió Democràtica. És el cas, per exemple, de Kevin Requena o de Joan Recasens, expulsat d’Unió el 2015 per haver-se manifestat en contra del full de ruta del partit, i actualment militant de Demòcrates de Catalunya.\nLaura Massana, exdiputada d'ICV i ara assessora dels Comuns a la Diputació. Foto: ICV\nCàrrecs de confiança de Barcelona en Comú, d’ICV i d’EUiA\nEls Comuns també han col·locat els seus càrrecs de confiança a la Diputació de Barcelona. En la legislatura passada, Entesa, el grup que aglutinava ICV, EUiA i BComú, va comptar amb una amalgama d’assessors que incloïa noms com el de Laura Massana, membre de la coordinadora de Catalunya en Comú, exregidora i exdiputada al Parlament per ICV-EUiA. Massana va ser diputada d’Iniciativa entre el 2006 i el 2015, però abans ja havia estat assessora del grup d’ICV a la Diputació. El 2016, després de deixar el Parlament, va tornar a ser nomenada per repetir com a càrrec de confiança del partit.\nLa denúncia de la CGT a Antifrau el 2011, relacionada amb el nomenament de l’assessor d’ERC, Josep Maria Civis, també va afectar el secretari d’organització d’Iniciativa i exvicepresident del Consell Comarcal del Baix Llobregat, Lluís Moreno. De fet, ICV-EUiA va ser el grup polític que més es va beneficiar dels nomenaments “per la via de màxima urgència”. Com relatava la ‘Directa’, Moreno va ser un dels representants que havien perdut la seva plaça en càrrecs públics arran de derrotes electorals i va ser recol·locat a la Diputació. Dos mesos després de les municipals del 2015 va tornar a ser designat assessor.\nAltres càrrecs dels Comuns durant el mandat passat han estat Toni Salado, membre de la coordinadora de Catalunya en Comú i responsable de Política Institucional i Programa d’EUiA, o la politòloga londinenca establerta a Barcelona Kate Shea, que forma part de la Direcció Executiva de la Coordinadora General de BComú.\nConcepció Veray, cap de llista a Girona però assessora a la Diputació de Barcelona. Foto: ACN\nEl ‘censor’ d’Albiol i la cap de llista de Girona, entre els assessors del PP\nMalgrat que els populars ocupaven un lloc modest al ple de la Diputació, amb només tres diputats, també han comptat amb l’assessorament de diversos càrrecs, per bé que el total de persones nomenades per exercir aquesta funció és substancialment menor que el dels altres partits fins ara exposats. Hi destaquen figures com Albert Fernández Saltiveri, exportaveu del PP a Sarrià – Sant Gervasi, membre de l’Institut Catalunya Futur –la secció catalana de la FAES– i persona de confiança de Xavier García Albiol en la seva etapa com a alcalde.\nFernández Saltiveri és conegut sobretot pel seu paper com a gerent de Badalona Comunicació, ens dels mitjans de comunicació locals, respecte als quals va exercir un control absolut: alguns dels episodis més polèmics que va protagonitzar inclouen, segons van denunciar en el seu dia altres partits de Badalona, la censura de persones d’ideologies diverses a les tertúlies de ‘tele’ o de ràdio, o la prohibició que es toqués “L’estaca”, de Lluís Llach, durant el festival Filmets, a l’octubre del 2014. Tots els grups de l’oposició, així com aquells que no tenien representació i Òmnium Cultural, en van demanar la dimissió, però García Albiol no va voler destituir-lo. Va ser l’executiu següent, encapçalat per Dolors Sabater, qui va destituir-lo de manera immediata.\nUn altre nom destacat és el de l’exdiputada, exregidora i expresidenta de Nuevas Generaciones i del PP de Girona, Concepció Veray, que també forma part d’aquest conjunt. L’assessora va ser també cap de llista del PP a l’Ajuntament de Girona en les passades eleccions municipals, però no hi va obtenir representació. Prové d’una família estretament vinculada amb la formació: el seu germà, Jaume Veray, va ser assessor del partit a la Subdelegació del Govern a Girona, durant l’era de Rajoy. Veray pare també va ser vicepresident a Catalunya d’Aliança Popular i president del PP de Girona.\nEl grup d’assessors dels populars en el mandat passat inclou Maria Jesús Hervàs, exportaveu del PP a Badalona, o José Llobet, exdiputat al Parlament i exvicepresident de la Diputació de Barcelona, que va ser designat a l’inici de la presidència del convergent Salvador Esteve gràcies al pacte de govern entre CiU i els populars.\nCiutadans i la CUP també hi tenen assessors\nMolts menys assessors s’han distribuït en aquesta legislatura passada les altres dues formacions que ocupaven un lloc modest al ple: Ciutadans i la CUP. Entre els assessors taronja hi destaca Vicente Castillo, que va ser cap de llista per Tarragona en les eleccions catalanes del 2010 i subsecretari d’Implantació del partit. Pel que fa als cupaires, l’organització ha comptat també amb l’assessorament de Mariona Pascual, que ha tornat a encapçalar la candidatura de la CUP a Sant Celoni en aquestes eleccions municipals, com ja va fer el 2015.


Els Coets i les Galàxies acabem aquest tercer trimestre amb noves visites de famílies – Col·legi Sagrat Cor-Diputació\nAmb la Eli i l’Elisabeth, mares del Marc i del Martí, vam elaborar una fantàstica targeta “Pop Up” on cadascú va triar la seva temàtica: animals, cotxes, unicorn, entre d’altres. Ens va agradar molt.\nL’Esther i el Salvatore, pares de la Sofía i l’Alessandro, vam conèixer nous jocs per gaudir junts tant a l’aula com a casa. A més a més, vam tenir la sort d’elaborar-los i gaudir d’ells tota la tarda.\nTambé, ens han tornat a visitar el Toni, la Laia, l’Elena i l’Octavi, pares de l’Alguer i l’Atenea, aquesta vegada ens han ajudat a elaborar un calidoscopi. Ens ha agradat molt i ens han quedat molt bonics.\nI amb la Belén, la Carme i la Sunny, mares del Mario, la Giulia i l’Ana, ens han portat diferents materials per poder elaborar un punt de llibre i un fantàstic clauer per posar a la maleta de colònies.\nHan estat activitats molt emocionants i interessants.


Selana View Neon Oitilon Grècia - Ofertes d'hotels amb els MILLORS DESCOMPTES EN LÍNIA\nItilo, Neon Oitilon, Neon Oitilon, Grècia - Veure al mapa\nOferta Especial - Habitació Familiar (Special Offer - Family Room)\nMés informació sobre Selana View\nDissenyat tant per oci com per negoci, Selana View està situat idealment a Neon Oitilon; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Selana View, l'excelent servei i instal.lacions superiors faran de la vostra estada una experiència inoblidable. L'hotel ofereix recepció 24 hores, servei d'habitacions, habitació familiar, instal.lacions de barbacoa per garantir el més gran comfort possible als seus clients.\nGaudiu de les comoditats d'alta gama com ara aire condicionat, balcó/terrassa, aparell de televisió LCD/pantalla de plasma, cuina americana, nevera per tal de relaxar-vos després d'un cansat dia. Les instal.lacions d'oci de l'hotel, que inclouen jardí estan dissenyades per escapar i relaxar-se. Amb una localització ideal i amb comoditats imbatibles, Selana View no troba competidors en cap categoria.\nL’allotjament no disposa de recepció. Podeu recollir les claus a: Selana Studios, Karavostasi, 23062 Karavostasi. Cal que informeu el Selana View de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


IB3 estrena aquest dimarts el programa 'Ben Trobat’, centrat en Menorca\ndBalears / E.P | 07 maig 2018\nIB3 Televisió estrena aquest dimarts el programa 'Ben Trobat', presentat pel ciutadellenc Shanti Gordi, a través del qual es pretén mostrar Menorca des de la perspectiva dels personatges que viuen en cada entorn.\nL'espai, d'una durada de 55 minuts, començarà amb un primer capítol centrat en el nord de Menorca. El presentador visitarà diferents indrets de l’illa i viurà centenars d’aventures.\nPer acabar, en el primer capítol Shanti Gordi interpretarà un tema juntament amb Nicolau Gomila. El programa s'emetrà cada dimarts a les 21:40h.


Club Camara Valencia | Qui som\nClub Cámara és una plataforma de negocis, basada en el concepte doing business, dirigida a totes les empreses del territori amb l'objectiu de promoure l'activitat econòmica i empresarial, fomentar la internacionalització, la competitivitat i la formació mitjançant productes i serveis de suport.\nQuè trobaràs en Club Cámara?\nProductes i servicis que la Cambra oferix, en condicions avantatjoses, per a contribuir al desenrotllament i competitivitat de les empreses sòcies.\nAvantatges exclusius de tercers per a contribuir a l’increment dels ingressos i a la reducció del gasto entre els socis del Club.\n“la Caixa” posa a disposició dels socis del Club Cámara una línia de finançament exclusiu, per un import de 2.000 milions d’euros.\nTargeta Financera Club Cámara\nUna targeta financera per a empreses amb tota garantia i seguretat


Francina Armengol carrega contra un Pressupost “expansiu” que “retalla serveis bàsics” i que no ajuda a “aquells que més ho necessiten”\nnov. 18 Francina Armengol carrega contra un Pressupost “expansiu” que “retalla serveis bàsics” i que no ajuda a “aquells que més ho necessiten”\nLa portaveu del Grup Parlamentari Socialista, Francina Armengol, defensa la devolució del projecte de Pressuposts CAIB 2015 als seus redactors per ser uns comptes "injustos, insolidaris i que retallen el dret a viure".\nArmengol alerta del "manteniment de les retallades" i descobreix que la reforma fiscal oferta amaga en realitat un "major benefici per a les rendes més altes".\nMalgrat que els Pressupostos Generals de la CAIB segueixen la seva tramitació parlamentària, després d'haver desestimat les esmenes a la totalitat dels grups de l'oposició, la portaveu socialista Francina Armengol ha defensat des de la tribuna del Parlament, la necessitat de què els comptes de Balears per 2015 ajudin a "aquells que més ho necessiten". Amb les xifres de l'informe de FOESSA per Càritas en el record, que deixa la xifra de 306.000 persones a Balears en risc d'exclusió o directament excloses de la societat, Armengol ha recriminat el conseller d'Hisenda i Pressuposts el manteniment de les retallades socials que suposael projecte del Govern. "Diu el sr. Bauzá que no han fet retallades en els serveis bàsics" ha recordat la socialista, per preguntar acte seguit "és o no és just retallar 1.300 places de professionals sanitaris? Afecta o no afecta això als serveis bàsics, a les llistes d'espera que s'han duplicat per a les consultes i triplicat per a les proves complementàries?".\nArmengol ha criticat la contumàcia en les retallades en educació, en la dotació de beques en matèria d'atenció als nouvinguts i als infants amb necessitats especials. "Són aquestes les autopistes de l'educació que anunciaren a l'inici de la legislatura?" ha preguntat Armengol a Marí Bosó. Un cas anàleg al de l'atenció a la dependència i als serveis socials: "no han obert ni una plaça residencial, i baixen un 32% la Renda Mínima d'Inserció, i després venen aquí –en relació a tota la bancada del PP- a dir que lluiten contra l'exclusió social...han de tenir un poc més de vergonya" els ha etzivat la portaveu socialista. La situació del mercat laboral de Balears també ha merescut l'atenció d'Armengol a part de la seva intervenció, per palesar la proliferació de la precarietat de la contractació i els "salaris de pobresa, que són la marca del PP; què fan per lluitar contra l'explotació laboral, i contra la precarietat?"\nUna rebaixa de l'IRPF que beneficia més els qui menys ho necessiten\nArmengol ha titllat "d'expansiu" un projecte de Pressupostos de la CAIB 2015 que s'incrementa globalment en un 4,1%, una xifra de creixement que es basa en una pujada del PIB de Balears d'un 2,1% estimada pel Govern, molt més optimista que l'oferta per altres analistes, que la moderen fins l'1,7%. Un creixement hipotètic calculat pel Govern que els ha justificat per fer una rebaixa fiscal, bàsicament en el tram autonòmic de l'IRPF, per valor de 60 milions d'euros. El PSIB-PSOE ha titllat la mesura "d'electoralista" just en l'any que la ciutadania està cridada a les urnes. Però avui Armengol ha desmuntat la suposada rebaixa, que en realitat beneficia les rendes més altres. "No afecta als qui cobren menys de 12.000 €, suposa 6 € de deducció pels qui en cobren al voltant de 30.000€ a l'any, però arriba fins els 53 € al més de rebaixa per les rendes de 80.000 i 90.000 € d'ingressos anuals" ha desvetllat Armengol.\nA més, la socialista ha detallat que allò que el PP ven com a baixada fiscal, en realitat no ho és: "els majors de 65 anys es podran deduir 22,95 € menys que ara, si a més són discapacitats, la reforma fiscal del PP els lleva 175,45 € i a les famílies amb tres fills, el retrocés és de 91€; amb aquesta rebaixa que han anunciat vostès –en al•lusió al PP- fan el negoci de na Peix Frit", ha ironitzat Armengol. "Vostés defensen el 10% de la població que no té cap problema i cobra més, mentre que nosaltres ens preocupem més del 90% restant".\nDesprés de demostrar que la rebaixa fiscal anunciada pel PP no és tal, Armengol ha reblat que "el govern del sr. Bauzá s'ha mostrat for i propotent amb els dèbils, o amb aquells col•lectius que ha considerat que eren enemics" com sindicats o sector educatiu, "però ha estat suau i feble amb el poder polític i econòmic". Un fet que Armengol ha demostrat amb la recent visita de la vicepresdenta del Govern espanyol a Palma. "allò d'ahir no té nom, que vingui la sra Soraya Sáenz i que el sr. Bauzá no sigui capaç d'aixecar la ma i dir que ens estan enfonsant, que pugui parlar de les prospeccions, que feia 7 mesos que l'havia de rebre per parlar d'això". Armengol ha apuntat que Bauzá hauria d'haver pressionat la vicepresidenta de Rajoy per aconseguir que almenys els senadors del PP facin suport a l'esmena del PSOE que permetria l'arribada de 322 milions d'euros en inversions per Balears, via Pressupostos Generals de l'Estat 2015. I és que Armengol ha dedicat una part de la seva intervenció a glossar la trajectòria del Govern Bauzá en matèria econòmica: "no sé per què el van escollir com a conseller" li ha dit a Marí Bosó per que "vostè ens havia d'aconseguir noves inversions estatutàries, el nou REB, treure'ns de la cua en inversions dels PGE i canviar el sistema de finançament, i vostè no ha fet res de tot això".\n"És una gran vergonya", ha reblat Francina Armengol que per acabar ha recordat altres dos incompliments, dues promeses econòmiques fetes per Marí Bosó en el ple de pressupostos de l'any passat i que no s'han materialitzat: "recorda que va dir que vindrien 333 milions d'euros per a carreteres, 90 milions per any, on són? I els 74 milions per depuradores? Són doblers que hem deixat d'ingressar" ha dit Armengol que ha acabat la seva intervenció titllant el Govern de Bauzá com a "incapaç de fer front a la realitat". "Però la ciutadania forta i valenta que ha dit prou, ho tornarà a fer el pròxim mes de maig a les eleccions".


Manel&Ita: de novembre 2011\nMontserrat - Timbaler del Bruc - Via Ivan 26-11-2011\nLa setmana passada en Jordi Martínez ens recomanava la seva via al Timbaler del Bruc, via que va dedicar al seu fill Ivan. Mirant per diferents blocs tots la deixaven molt bé.Doncs no hi ha excusa i avui ens hem decidit per anar a fer-la. Ja som al peu de via i ens preparem per començar.\nEl primer llarg comença amb una bavaresa curta però molt bonica, després segueix per uns diedres força interessants, però que cal tenir compte amb la roca, especialment la part de l'esquerra. La primera reunió és molt còmoda en un bon replà. L'Ita pujant el primer llarg.\nEl segon llarg és força variat, comença amb una bavaresa molt bona, per sortir a l'esquerra amb alguns passos molt verticals i bonics, després agafa la placa que ens portarà a la segona reunió.\nL'Ita a la primera reunió.\nL'Ita arribant a la 2ª reunió\nEl tercer llarg és un canvi de reunió, cal pujar fins un parabolt per després baixar fins una alzina on podrem fer la reunió. La via original fa la reunió penjada, penso que és millor fer la reunió l'alzina. L'Ita fent el 3er llarg.\nEl quart llarg és per mi el més difícil. Comença pujant per l'alzina fins que agafem la reunió, després iniciem un flanqueig a a l'esquerra fins un spit, aquí ja podem comença a tibar, ja que la cosa es posa dreta, passos molt verticals i difícils, a mi no m'ha sortit en lliure, quan arribem al primer pitó encara ens queda un pas fins arribar a un segon pitó, després la dificultat baixa fins a la reunió. Placa extraordinària, que val la pena forçar.\nL'Ita ha sortint de la placa.\nEl quart llarg cal iniciar un flanqueig a la dreta, no massa difícil, fins que ens situem sota d'un diedre balmat, on caldrà fer un parell de passos d'A1, per després continuar en diedre.\nL'Ita en la quarta reunió.\nEl diedre de sortida.\nJa som dalt, amb bones vistes sobre el Vermell del Xincarró, estem contents, la via ens agradat, hem gaudir molt, i certament és una via per recomanar, malgrat que és una via curta, té de tot; bavareses, diedres, plaques, artificial. Ens agradat molt el segon llarg i la placa de la tercera tirada.\nLa via ha estat restaurada, però alguns parabols no estan molt ben col·locats (no s'ha preparat el terreny perquè treballin correctament) també han deixat alguns spits al mateix costat, que millor hauria estat tallar-los. De totes maneres, es pot fer sense cap peça, però amb un alien vermell i un camalot vermell per la 1ª tirada, la podem deixar molt ben equipada.\nTot seguit us deixem la ressenya de com l'hem fet nosaltres.\nPublicat per Manel&Ita a 20:47 3 comentaris:\nEsportiva a Collbató 19-11-2011\nHem deixat una mica oblidat el blog. La setmana passada vàrem estar a l'Alguer, visitant aquestes terres que encara es respira una mica de català. El temps immillorable per l'època de l'any que estem.\nPer cert, on també es pot escalar i amb bon equipament, de fet l'illa de Sardenya requereix unes vacances per coneixer totes les zones d'escalada. Hi ha molta pedra i amb un clima molt bo.\nAquest matí ens hem llevat i estava tot nuvolat, però hem vist que cap a l'interior la cosa estava millor, doncs som-hi... cap a cala Montse que falta gent. Hem estat fent unes vietes a la Placa Sioux , i la cosa ha anat prou bé. Aquí podem veure el fill d'en Jordi Martínez de Manresa, quan la cosa començava a canviar. A veure que farà demà, sembla que pinten bastos.....\nPublicat per Manel&Ita a 20:07 1 comentari:


Neko Case, a l'Apolo | Barcelona Cultura\nNeko Case, a l'Apolo\nUna de les grans dames del country alternatiu nord-americà actua el 15 de desembre\nNeko Case és propietària d’una icònica cabellera pèl-roja però sobretot d’una sòlida i ja llarga trajectòria musical. Nascuda a Virginia però arrelada a Tacoma, a la costa nord-oest, des de ben joveneta es va involucrar en diversos projectes musicals, en la majoria d’ells com a bateria i gairebé sempre dins l’escena punk, sobretot en l’etapa que va passar a Vancouver, Canadà. Però el 1997 ja va debutar com a líder d’un projecte propi i amb una particular apropiació del country com a divisa estilística amb l’àlbum The Virginian.\nDes d’aleshores i fins avui, el seu ascens dins la música americana ha estat lent però imparable: sis discos d’estudi l’avalen, però també la participació en altres projectes igual d’engrescadors com The New Pornographers, fabulós súpergrup on a banda de Neko Case també hi figuren Dan Bejar (Destroyer) o AC Newman (Zumpano).\nLa present visita a Barcelona, en un recinte que li escau meravellosament com l’Apolo, està enquadrada dins la gira de presentació del seu darrer disc, de títol tan llarg com visceral: The Worse Things Get, The Harder I Fight, The Harder I Fight, The More I Love You.


Les Franqueses reforça el protocol per prevenir l'assetjament sexual en els espais d'oci - somlesFranqueses\nCoincidint amb les festes majors dels pobles, l'Ajuntament de les Franqueses ha reforçat el protocol d'actuació municipal per a la prevenció i l'abordatge de situacions d'assetjament sexual en espais d'oci i de lleure, posant especial atenció en establir unes indicacions clares sobre què fer en cas de produir-se un assetjament o una agressió sexual.\nAlhora, el consistori també s'ha compromès a formar en matèria de violència masclista i de perspectiva de gènere tota la plantilla de treballadors de l'ajuntament com a mesura de sensibilització en igualtat de gènere i de prevenció de la violència masclista.\nLes actuacions es donen després que al juny s'aprovés una moció en defensa dels drets de les dones víctimes d'agressions sexuals amb el vot a favor de tots els grups municipals excepte del PP, que es va abstenir.\nL'Ajuntament també ha condemnat la sentència de la Manada, ha denunciat "el sentit patriarcal de la Justícia amb actes que fomenten la impunitat de les violència masclistes" i s'ha solidaritzat amb les víctimes d'agressions sexuals.\nAlhora, el consistori ha reclamat canviar el Codi Penal per tal d'incorporar-hi la perspectiva de gènere i abolir el supòsit d'abús sexual perquè, segons l'Ajuntament, "afavoreix la impunitat dels delictes i atempta contra la seguretat i els drets de les dones ".


Els EUA permetran l'entrada de turistes de la UE i del Regne Unit a partir del novembre - Diari de Barcelona | Diari de Barcelona\nEls EUA permetran l'entrada de turistes de la UE i del Regne Unit a partir del novembre - Diari de Barcelona\nEls EUA permetran l'entrada de turistes de la UE i del Regne Unit\nEls viatgers que provin que tenen la pauta completa de vacunació i un test negatiu podran entrar als Estats Units.\nEl coordinador de resposta al Coronavirus de la Casa Blanca, Jeffrey Zients ha anunciat per una conferència de premsa virtual que, a començaments de novembre, es permetrà l'entrada al país de viatgers provinents de Regne Unit i la Unió Europea això si, sempre que estiguin vacunats amb la pauta completa i un test PCR negatiu fet tres dies abans del vol.\nLes restriccions de viatge, que estaven vigents des de març de 2020, havien estat molt criticades pels socis europeus, on el percentatge de vacunació és major que l'existent als EUA.\nAquesta relaxació de les restriccions per anar als Estats Units arriba com una bona notícia per a tots aquells que es troben amb familiars al continent americà. Aquestes noves mesures, que entraran en vigor a principis de novembre, també afavoriran al sector turístic. Les agències de viatges, aerolínies, hotels i grups d'hostalatge han expressat el seu suport a què els turistes estrangers ja vacunats puguin tornar als EUA.\nA més, del requeriment d'estar vacunat, l'administració ha declarat altres mesures que estan duent a terme per intentar mitigar la propagació del virus en diferents àrees; proves PCR, rastreig de contacte i l'obligació de la ja coneguda mascareta.